MILL ฉลองใหญ่! กำไร Q2/59 เพิ่มกว่า 5 เท่าตัว
MILL ฉลองใหญ่! กำไร Q2/59 เพิ่มขึ้น 5 เท่าตัว มาที่ 295.06 ลบ. จากปีก่อนอยู่ที่ 48.03 ลบ. หลังรายได้การขายและบริการพุ่ง ขณะที่งวด 6 เดือนกำไรเพิ่มขึ้นเกือบ 3 เท่าตัว อยู่ที่ 634.64 ลบ. จากปีก่อน 177.73 ลบ.
10 ส.ค. 2559

บริษัท มิลล์คอน สตีล จำกัด (มหาชน) หรือ MILL รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 295.06  ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 514% จากช่วงเดียวกันของปีก่อนที่มีกำไรสุทธิ 48.03 ล้านบาท หรือมีกำไรสุทธิ 0.01 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ  634.64 ล้านบาท หรือ 0.18 บาทต่อหุ้น เพิ่มขึ้น  257% จากช่วงเดียวกันของปีก่อนที่มีกำไรสุทธิ  177.73 ล้านบาท หรือ  0.05 บาทต่อหุ้น
ทั้งนี้ผลการดำเนินงานไตรมาสดังกล่าวมีกำไรเพิ่มขึ้นเนื่องจาก บริษัทมีรายได้จากการขายและบริการเพิ่มขึ้น